Skim Perumahan Rakyat 1Malaysia

**Perumahan Rakyat 1Malaysia** (**PR1MA**) ialah satu skim projek perumahan yang dilancarkan pada 4 Julai 2011 oleh Perdana Menteri, Dato Seri Najib Razak. PR1MA bertanggungjawab merancang, membangun dan menyediakan kediaman mampu milik dan berkualiti tinggi dengan konsep kehidupan moden untuk rakyat Malaysia berpendapatan pertengahan.

## Senarai projek
*Residensi Alam Damai, Kuala Lumpur
*Residensi Jalan Jubilee, Kuala Lumpur
*Residensi Brickfields, Kuala Lumpur
*Residensi Kajang Utama, Selangor
*Residensi Bandar Bukit Mahkota, Selangor
*Residensi Seremban Sentral, Negeri Sembilan
*Residensi Port Dickson, Negeri Sembilan
*Residensi Bandar Ekar, Negeri Sembilan
*Residensi Rumpun Bahagia, Melaka
*Residensi Melaka Tengah 2, Melaka
*Residensi Klebang 2, Melaka
*Residensi Bukit Katil, Melaka
*Residensi Tebrau, Johor
*Residensi Pelangi Indah, Johor
*Residensi Larkin Indah, Johor
*Residensi Kota Tinggi, Johor
*Residensi Bandar Layangkasa, Johor
*Residensi D'Marina, Pahang
*Residensi Seri Mahkota Maju, Pahang
*Residensi Gambang Baru 1, Pahang
*Residensi Lubok Jong, Kelantan
*Residensi Tok Bali, Kelantan
*Residensi Bandar Putra Height, Perlis
*Residensi Utama, Kedah
*Residensi Bandar Puteri Jaya, Kedah
*Residensi Seri Mahkota, Kedah
*Residensi Desa Aman, Kedah
*Residensi Junjong, Kedah
*Residensi Simpang Empat 2, Kedah
*Residensi Kuala Ketil, Kedah
*Residensi Pauh Permai, Pulau Pinang
*Residensi Kampung Paloh, Perak
*Residensi Meru, Perak
*Residensi Kepayang, Perak
*Residensi Falim, Perak
*Residensi Segari, Perak
*Residensi Bagan Serai, Perak
*Residensi Kampar, Perak
*Residensi Tapah, Perak
*Residensi Taman Raia Sentosa, Perak
*Residensi Kamunting, Perak
*Residensi Matang Homes & Premier, Sarawak
*Residensi Bintawa Riverfront, Sarawak
*Residensi Semenggoh, Sarawak
*Residensi Kota Marudu, Sabah
*Residensi Ranggu, Sabah
*Residensi Woodford Estate, Sabah
*Residensi Menggatal, Sabah
*Residensi Borneo Cove, Sabah
*Residensi Selatan Kinarut, Sabah

## Panduan Permohonan Kediaman PR1MA

### Syarat Kelayakan untuk Memohon Kediaman PR1MA
Pemohon yang ingin memohon kediaman di bawah program PR1MA perlu memenuhi beberapa syarat kelayakan seperti berikut:
* Warganegara Malaysia berumur 21 tahun ke atas, tanpa mengira status perkahwinan.
* Pendapatan isi rumah kasar antara RM2,500 hingga RM15,000 sebulan.
* Kediaman PR1MA boleh dibeli sebagai rumah pertama atau kedua sahaja.

### Langkah-Langkah Permohonan Kediaman PR1MA
Proses permohonan kediaman PR1MA melibatkan beberapa langkah seperti berikut:
# **Pendaftaran Online**: Pemohon perlu mendaftar di laman web rasmi PR1MA di register.pr1ma.my. Isi semua butiran yang diperlukan untuk pendaftaran.
# **Pelancaran Pembangunan Baru**: Pemohon yang telah berdaftar akan dimaklumkan mengenai pelancaran projek PR1MA di lokasi pilihan mereka.
# **Permohonan dan Pengundian**: Selepas pelancaran projek baru, pemohon boleh meneruskan permohonan untuk menyertai proses pengundian. Proses ini dijalankan secara terbuka dan telus bagi mereka yang memenuhi semua syarat kelayakan.
# **Pemilihan Unit dan Bayaran Tempahan**: Pemohon yang berjaya akan dijemput untuk memilih unit yang tersedia. Yuran tempahan sebanyak RM500 diperlukan dalam bentuk draf bank atau cek.
# **Permohonan dan Kelulusan Pembiayaan**: Pemohon perlu menyediakan dokumen yang diperlukan dan menghantar permohonan pinjaman kepada institusi kewangan pilihan.
# **Perjanjian Jual Beli (SPA)**: SPA akan ditandatangani antara pemaju PR1MA dan pembeli setelah kelulusan pembiayaan diperoleh.
# **Penyerahan Kunci**: Setelah pembangunan selesai dan Sijil Penyempurnaan dan Pematuhan (CCC) dikeluarkan, pemohon boleh menerima kunci kediaman PR1MA.

## Panduan Permohonan Unit Komersial PR1MA

### Syarat Kelayakan untuk Memohon Unit Komersial PR1MA
Unit komersial PR1MA terbuka kepada:
* Warganegara Malaysia dan bukan warganegara.
* Boleh dibeli atas nama individu atau syarikat, dan tiada had bilangan unit untuk setiap pembeli. 

### Langkah-Langkah Permohonan Unit Komersial PR1MA
Langkah-langkah untuk memohon unit komersial PR1MA adalah seperti berikut:
# **Tunjukkan Minat**: Pemohon boleh menyatakan minat di laman web rasmi PR1MA di www.pr1ma.my/commercial.
# **Tempahan Unit Komersial**: Pemohon boleh memilih unit komersial dan menghubungi Rakan Jualan PR1MA untuk maklumat lanjut. Deposit tempahan sebanyak 2% daripada harga pembelian diperlukan.
# **Prosedur Pembiayaan dan Perjanjian Jual Beli**: Pemohon perlu mendapatkan pinjaman dalam tempoh 14 hari dari tarikh surat tawaran dikeluarkan dan menandatangani perjanjian jual beli dalam tempoh yang sama.
# **Pembatalan Pembelian**: Jika pemohon gagal mendapatkan pembiayaan dalam tempoh yang ditetapkan, pembelian akan terbatal secara automatik dengan caj RM2,000 dikenakan sebagai bayaran pengendalian.
# **Penyerahan Kunci**: Selepas projek selesai dan CCC dikeluarkan, kunci unit komersial akan diserahkan kepada pembeli. Projek yang mempunyai tempoh liabiliti kecacatan (DLP) akan menerima sokongan PR1MA untuk sebarang kecacatan dalam tempoh tersebut. 

## Rujukan

## Pautan luar
*
* Lebih 250,000 unit PR1MA lulus setakat September
* Rumah PR1MA legasi Najib diteruskan, tetapi dengan jenama baharu.
* FindHouse News: Panduan Lengkap Memohon PR1MA